ต้องยอมรับว่าแถมราษฎร์บูรณะ หาร้านอาหารออกแนวบูติกๆ ไม่ค่อยมีให้เห็นเท่าไหร่ ส่วนใหญ่ไม่เป็นร้านอาหารจานเดียวห้องแถว ก็เป็นร้านข้าวต้มข้างทาง ส่วนที่ร้านเกาะเสม็ดนี่ออกจะเป็นที่นั่งชิลแนวตื๊ดๆหน่อย ตัวร้านแบ่งเป็น 2 โซน คือโซนกินดื่ม (เหมาะสำหรับการสังสรรค์ พูดคุย) กับโซนแดนซ์กระจาย (เหมาะสำหรับขาดื่ม นักเที่ยว)

วันนั้นนัดน้องๆ ออกมาหาอะไรกินแถวๆ นั้น เสียดายที่ฝนตกไม่งั้นคงได้เลือกที่นั่งริมน้ำ คือจะมานั่งทานที่นี่ต้องตะโกนคุยกันเล็กน้อย เพราะว่าดนตรีเสียงดังพอสมควร มากันประมาณ 6-7 คน สั่งอาหารไปหนักมาก มีทั้ง
- แหนมชุบไข่ (80 บาท) เป็นอาหารเรียกน้ำย่อย สั่งไป 2 ชุด
- ซี่โครงทอดกระเทียม (90 บาท) จานนี้อร่อยมาก ซี่โคร่งไม่เหนียว ทอดออกมาได้หอม กรอบกำลังดี
- ยำวุ้นเส้นกุ้ง+หมูสับ (90 บาท) 
- ต้มแซ่บหมูตุ๋น (120 บาท) เมนูนี้เด็ดมาก สั่งไปสั่งมาหมดไป 3 หม้อ อร่อยจริง คอนเฟิร์ม
- ทูน่าผัดพริกขี้หนูสด (100 บาท) เหมาะสำหรับกินกับข้าว
- ยำเต้าหู้รวมมิตร (90 บาท)
- ปูนิ่มทอดกระเทียม (130 บาท) อันนี้ก็อร่อย สรุปว่าอะไรที่เป็นทอดๆ มันจะอร่อย
- ผัดเผ็ดเป็ดย่าง (160 บาท)
- ข้าวผัดปู (จำราคาไม่ได้)

โดยรวมถือว่าอาหารรสชาติใช้ได้เลย ราคาก็แสนจะถูก แต่อาหารส่วนใหญ่จะออกแนวกับแกล้ม การบริการก็ใช้ได้ แบบบ้านๆ นะ อย่าคาดหวังอะไรเยอะ สรุปว่าเป็นร้านที่ขอแนะนำในยามที่ต้องหาอะไรกินแบบคับขัน